section_heading: Život i karakteristike
paragraph_text: Nastambe kromanjonaca se najčešće nalaze u dubokim špiljama i u plitkim špiljama nastalim nadvišenjima stijena, iako su pronađene primitivne kolibe, naslonjene na stijene ili one koje su u potpunosti izgrađene od kamenja. Kamena skloništa korištena su tijekom cijele godine; čini se da su kromanjonci bili naseljeni narod, koji su se kretali samo kad je bilo potrebno kako bi pronašli novi ulov ili zbog promjena u okolišu.